Systkinin Guðrún Sigríður Gísladóttir og Gunnar Valur Gíslason frá Akranesi gáfu nýlega út bókina Bergrúnir . Þar er fjallað um æskuár og lífshlaup foreldra þeirra , hjónanna Erlu Guðmundsdóttur frá Hnífsdal og Gísla S. Sigurðssonar frá Akranesi . Faðir þeirra hefur í gegnum tíðina ort mikið og skrifað sögur frá æskuárum sínum en minningar móður sinnar skráðu þau systkinin eftir viðtöl við hana . Erla móðir þeirra lést í mars árið 2012 eftir tíu mánaða baráttu við krabbamein . Gísli faðir þeirra , býr nú á Höfða , hjúkrunar - og dvalarheimili á Akranesi . Í bókinni eru um 160 af mörg þúsund myndum sem úr var að velja úr myndaalbúmum fjölskyldunnar og lausum myndum sem fengust víða að . Rætt er við systkinin Gunnar Val og Guðrúnu Sigríði Gíslabörn í Skessuhorni vikunnar .